Niko Grafenauer

ŽIVLJENJE

1. Katera tema je upesnjena v pesmi Življenje? Bivanjska, saj govori o zakonitostih življenja.

2. Kaj je v prvi kitici povedano dvakrat? Da je življenje minljivo.

3. Kaj pomeni stalna besedna zveza/frazem dan na dan? Kar naprej.

4. V drugi kitici pesnik pove, da življenja ne moremo ustaviti, ker bi to pomenilo, da smo umrli. Objasni stalno besedno zvezo viseti na nitki: da se oseba/živo bitje bori za življenje.

5. Katero nasprotje je izpostavljeno v tretji kitici? Izpostavi nasprotje med srečo in žalostjo – da smo včasih srečni, včasih pa žalostni.

6. Kaj pomeni, da življenje »najlepše je, ko se razsipa z žarom na vse strani in vse do poslednjega hipa z visokim plamenom gori«?

To pomeni, da moramo v življenju najti stvari, ki nas veselijo, osrečujejo, izpolnjujejo, saj le tako lahko polni žara, zadovoljstva živimo do smrti.

7. Izpiši besede, ki se rimajo? Kateri pomen nosijo rimane besede?

Živi/polzi, manj/dan, živeti/početi, stoji/visi, drži/taji, smeh/očeh, razsipa/hipa, strani/gori, mine/izgine – to so predvsem besede, ki so povezane z našim bivanjem, predstavljajo neko dejavnost, kajti v življenju moramo biti dejavni.

Kdaj se pa tvoje življenje razsipa z žarom na vse strani?

Po smislu.

*ZUNANJA OBLIKA*

Pesem ima 5 kitic. Kitica je sestavljena iz 4 verzov, zato ji pravimo štirivrstičnica. Verzi so/niso enako dolgi.

*Iz pesmi izpiši PESNIŠKA SREDSTVA:*

a) OKRASNI PRIDEVEK: poslednjega hipa, brezdanji noči …

b) POOSEBITEV: a včasih le stežka taji solze v očeh …

c) PRIMERA: Kot pesek med prsti polzi dan na dan.

č) RIMA: abab. Takšno rimo imenujemo prestopna rima.

Katere vrste rim pa še poznamo? Zaporedno (aabb), oklepajočo (abba), neurejeno (abcc).

e) METAFORE: na nitki visi, z visokim plamenom gori, v brezdanji noči izgine